Η **Νοβάρα Κάλτσιο** είναι ένας Ιταλικός ποδοσφαιρικός σύλλογος, με έδρα την πόλη Νοβάρα της περιφέρειας Πεδεμόντιο.

Ιστορία
-------

### Η ίδρυση (1908 - 1913)

Τον Δεκέμβριο του 1908 η "Ένωση Ποδοσφαίρου Μαθητών" δημιουργήθηκε από οκτώ μαθητές του γυμνασίου Κάρλο Αλμπέρτο, ηλικίας 15 με 16 ετών: μαζί με αυτούς και ένας μηχανικός, ο Τζιάνι Κανεστρίνι και ένας δικηγόρος, ο Πιέρο Ζορίνι. Εκείνη την εποχή στην πόλη της Νοβάρα, υπήρχαν και άλλοι μικροί σύλλογοι, όπως οι Βολούντας, Προ Σκαλόν, Γυμναστική & Ξιφασκία και άλλοι πολλοί ακόμα. Οι καλύτεροι παίκτες από όλες αυτές τις ομάδες, συγκροτήθηκαν μαζί και δημιούργησαν την Νοβάρα Κάλτσιο, κάνοντας ντεμπούτο στην ιταλική λίγκα, στις 3 Νοεμβρίου του 1912.

Ο πρώτος αγώνας του σωματείου, ήταν εναντίον ενός ισχυρού τότε συλλόγου, της Τορίνο ΦΚ, στον οποίο και ηττήθηκε με 2-1. Το πρώτο γκολ στην ιστορία της Νοβάρα, το πέτυχε ο Μάριο Μενέντεζ.

### Ο Σίλβιο Πιόλα (1914 - 1955)

Στα χρόνια μεταξύ του Πρώτου Παγκοσμίου Πολέμου και του Δευτέρου Παγκοσμίου Πολέμου, η Νοβάρα συγχωνεύτηκε με τις Προ Βερτσέλι, Αλεσσάντρια και Καζάλε, για να δημιουργήσουν το αποκαλούμενο "Πεδεμόντιο Τετράπλευρο" *(ιταλ.: quadrilatero piemontese, αγγλ.: Piedmont Quadrilateral)*. Η καλύτερη θέση που κατατάχθηκε ποτέ στην Σέριε Α, ήρθε το 1952 και ήταν η 8η.

Στην περίοδο αυτή, των μεγάλων επιτυχιών που την κράτησαν σε υψηλές θέσεις στο ιταλικό ποδόσφαιρο, είχε την βοήθεια του Σίλβιο Πιόλα. Τα γκολ του, που στον αριθμό ξεπέρασαν τα 300, μέχρι το τέλος της καριέρας του, χάρισαν στην ομάδα ιστορικές νίκες. Μετά τον θάνατό του, το 1996, το γήπεδο του συλλόγου, πήρε το όνομά του, τιμής ένεκεν.

### Μένοντας στην αφάνεια (1956 - 2002)

Το 1956, η Νοβάρα θα υποβιβαστεί στην δεύτερη κατηγορία της Ιταλίας, την Σέριε Β, μένοντας εκεί για πέντε σεζόν. Μετέπειτα ήρθε ο υποβιβασμός σε ακόμα χαμηλότερη κατηγορία, λόγω μιας ανέντιμης όπως αποδείχτηκε, καταγγελίας, ενός ποδοσφαιριστή της Σαμπενεντεττέσε. Σύντομα επέστρεψε στην δεύτερη κατηγορία και έμεινε σταθερά υψηλά, να διεκδικεί την άνοδο, έως το 1977, που ήρθε νέα πτώση στην τρίτη τη τάξη κατηγορία, ενώ το 1981 η κατρακύλα έφτασε μέχρι την τέταρτη εθνική κατηγορία. Εκτός από την περίοδο 1995-96 που ανέβηκε προσωρινά στην τρίτη εθνική, η ομάδα παρέμεινε στην αφάνεια, ως το 2002.

### Αναγέννηση και προβιβασμοί (2003 - )

Το 2003, η Νοβάρα επιστρέφει στην τρίτη εθνική και στοχεύει να επιστρέψει στα υψηλότερα επίπεδα του ποδοσφαίρου της χώρας. Καταφέρνει και κερδίζει την επιστροφή της στην Σέριε Β, την σεζόν 2009-2010, μετά από 33 χρόνια απουσίας. Ενώ το 2011 κατάφερε να επιστρέψει και στην Σέριε Α, μετά από 55 χρόνια. Προπονητής στις δύο συνεχόμενες ανόδους κατηγοριών, ήταν ο Αττίλιο Τεσσέρ.

Η επιστροφή της στην πρώτη κατηγορία, συνδυάστηκε με εμφατική νίκη 3-1, επί της Πρωταθλήτριας Ίντερ. Δυστυχώς η συνέχεια δεν ήταν ανάλογη για τον σύλλογο και έμεινε χαμηλά στην βαθμολογία, ώσπου γνώρισε εκ νέου τον υποβιβασμό στην Σέριε Β.

#### Πρώτοι Έλληνες

Το καλοκαίρι του 2013, η Νοβάρα, απέκτησε τον Γιώργο Κατίδη αρχικά και τον Γιάννη Ποτουρίδη, που είναι οι πρώτοι Έλληνες που αποκτά ο σύλλογος. Η ιταλική ομάδα, ήταν η μοναδική που προσέφερε συμβόλαιο στον Κατίδη, που την σεζόν 2012-13, είχε γνωρίσει την κατακραυγή σε όλο τον κόσμο, μετά τον ναζιστικό χαιρετισμό που χρησιμοποίησε για να πανηγυρίσει ένα γκολ του. Ο Ποτουρίδης αγοράστηκε από τον Ολυμπιακό.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Νοβάρα Κάλτσιο** |

* Επίσημη Ιστοσελίδα ομάδας

|  |  |  |  |  |
| --- | --- | --- | --- | --- |
| 

| π • σ • ε
Ομάδες της Σέριε Β 2015-16 |
| --- |
|  |
| 
* Αβελλίνο
* Άσκολι
* Βίρτους Εντέλλα
* Βίρτους Λαντσάνο
* Βιτσέντσα
* Κάλιαρι
* Κόμο
* Κροτόνε
* Λατίνα
* Λιβόρνο
* Μόντενα
* Μπάρι
* Μπρέσια
* Νοβάρα
* Περούτζα
* Πεσκάρα
* Προ Βερτσέλλι
* Σαλερνιτάνα
* Σπέτσια
* Τερνάνα
* Τραπάνι
* Τσεζένα
 |  |

 |

|  |  |
| --- | --- |
| 

|  |
| --- |
| * Πύλη:Ποδόσφαιρο
 |

 |